శతకం బాది.. తొడగొట్టిన శిఖర్ ధావన్
సెంచరీ పూర్తి చేసిన అనంతరం ధావన్ తన స్టైల్‌లో అభివాదం చేస్తూ.. మైదానంలోనే
TNN | Updated:
Jun 8, 2017, 06:12PM IST
ఛాంపియన్స్ ట్రోఫీలో భారత్ ఓపెనర్ శిఖర్ ధావన్ భీకర ఫామ్&zwnj;ని కొనసాగిస్తున్నాడు. శ్రీలంకతో గురువారం జరుగుతున్న మ్యాచ్&zwnj;లో ధావన్ (101 నాటౌట్: 112 బంతుల్లో 12x4) శతకం బాది టోర్నీలో అరుదైన రికార్డు నెలకొల్పాడు. మ్యాచ్ ఆరంభం నుంచి లంక బౌలర్లని సమర్థంగా ఎదుర్కొంటూ వచ్చిన ఈ ఓపెనర్.. ముఖ్యంగా తన ఫేవరెట్ బౌలర్ యార్కర్ల మలింగని లక్ష్యంగా చేసుకుని ఎక్కువ బౌండరీలు బాదేశాడు.
ఇన్నింగ్స్ 40వ ఓవర్&zwnj; వేసిన ప్రదీప్ బౌలింగ్&zwnj;లో నాలుగో బంతిని పాయింట్ దిశగా బౌండరీకి తరలించిన ధావన్ తన సెంచరీ పూర్తి చేసుకున్నాడు. ఛాంపియన్స్ ట్రోఫీ చరిత్రలో ధావన్&zwnj;కి ఇది మూడో శతకం కాగా.. ఇప్పటి వరకు ఈ అరుదైన మూడు శతకాల ఘనతను అందుకున్న క్రికెటర్ల జాబితాలో గిబ్స్, గంగూలీ, క్రిస్&zwnj;గేల్ మాత్రమే ఉన్నారు.